  Майя Бывальцева Удмуртиысь 15 сиён-юонъёс гастрономи брендъёсъя «Вкусы России — 2021» кыкетӥ йӧскалык вожвылъяськонэ пырисько. 20-тӥ коньывуонэ ужрадлэн сайтаз куара сётон кутскиз. Со сярысь элькунысь гурт возёсъя, но сиён-юонъя министерстволэн пресс-службаез ивортӥз. Удмуртилэсь вожвылъяськонэ пырисько: сезьы тысьлэсь печення, пельнянь, перепеч, ӵынатэм чорыгъёс, чабей, но ӟег пызьлэсь туген нянь, пажитникен сыр, кеч йӧллэсь сыр, ческыт сиёнъёс, чечы-крем, но чечы, бакча сиёнъёслэсь чипсы, пастила-пластинка, карп.  7-тӥ шуркынмонозь мыноз. Котькуд мылкыд карись куинь сиён-юонэз бырйыны быгатэ. Озьы радъясьёс «Нас выбирают» номинациын куинь вормисьёсты тужгес трос куараосъя пусъёзы. Та сиён-юонъёс, но соослэн историзы сярысь калыклы веран, аспӧртэм, но ӟечлыко сиён-юонъёс лэсьтӥсь пичи возёсъёсын тодматон, фермеръёслы сое вӧлмытыны, но вузаны юрттон — со «Вкусы России» вожвылъяськонлэн валтӥсь ужпумез. Ми адӟиськомы, кызьы вожвылъяськон ужбергатӥсьёслы будыны мылкыд сётэ, агротуризмез но оглом гурт интывылъёсты азинтыны юрттэ Дмитрий Патрушев, Россиысь гурт возёсъя министр 2021-тӥ арын вожвылъяськонэ Россилэн 84 улосвылъёсысьтыз 700-лэсь трос брендъёс пырисько. Соос пӧлын вашкала сиён-юонъёс но, фермеръёсын берло 10 аръёсы кылдытэмъёсыз яке улӟытэмъёсыз но. Тодэ вайытом, кылем арын куара сётонэ 500 пала брендъёс пыриськизы, со пӧлысь укмысэз — Удмуртиысь. Тегъёс: Удмуртия Россия вожвылъяськон сиён-юонъёс  